**Správa ciest Bratislavského samosprávneho kraja**

**Čučoriedková 6**

**827 12 Bratislava**

**Na vedomie: Anna Škultétyová**

**Modranská 16**

**902 01 Vinosady**

Naša zn. Vaša zn. Vybavuje Telefón Dátum

34440/2023-PRA/1 Mgr. Beniačová 02/48264437 10.11.2023

**Vec**

Petícia na zlepšenie bezpečnosti na hlavnej ceste v obci Vinosady a žiadosť o nahliadnutie/vyjadrenie sa k zmene dopravného značenia pri rekonštrukcii cesty II/502

Dňa 02.11.2023 bola Obcou Vinosady, Bratislavskému samosprávnemu kraju postúpená petícia pani Anny Škultétyovej, v ktorej žiada o možnosť nahliadnutia, vyjadrenie sa a zmeny dopravného značenia pri rekonštrukcii cesty II/502 . Kópiu petície Vám prikladáme.

Máme za to, že Vaša organizácia disponuje požadovanými dokumentami k nahliadnutiu, nakoľko projektová dokumentácia bola objednaná priamo Vašou organizáciou. Vzhľadom na uvedené, týmto postupujeme petíciu Vám, ako vecne príslušnej organizácii.

Petícia bola daná na zaevidovanie do Centrálnej evidencie prijatých petícií na právnom oddelení.

V prípade potreby akejkoľvek konzultácie ohľadne vybavenia uvedenej petície, sa môžete obrátiť na právne oddelenie BSK.

Postup pri vybavovaní petícií upravuje zákon č. 85/1990 Zb. zákon o petičnom práve. Postúpenie žiadosti je realizované v zmysle ustanovenia § 5 ods. 3 zákona č. 85/1990 Zb. o petičnom práve a súčasne oznámené žiadateľovi.

 S pozdravom

Mgr. Juraj Droba, MBA, MA

Predseda BSK

Príloha:

Stanovisko odboru dopravy Úradu Bratislavského samosprávneho kraja

Postúpenie podania z obce Vinosady

Petícia

Petičné hárky 31x